Július Paňko

Július Paňko (; * 18. január 1951, Dlhoňa) je ukrajinský spisovateľ a pedagóg pôsobiaci na Slovensku.

Bol viacnásobne ocenený Literárnym fondom a získal taktiež cenu Asociácie organizácie spisovateľov Slovenska.

 Životopis 
Narodil sa 18. januára 1951 v obci Dlhoňa v okrese Svidník na slovensko-poľskom pohraničí v Česko-Slovensku. 

Základné vzdelanie absolvoval v Dlhoni a v Kružlovej a stredoškolské všeobecné vzdelanie v Svidníku, ktoré ukončil v roku 1969. Po ukončení stredoškolského štúdia absolvoval Pedagogickú fakultu Univerzity Pavla Jozefa Šafárika v Prešove (dnes Prešovská univerzita v Prešove) v odbore fyzikazáklady priemyselnej výroby, pričom štúdium ukončil v roku 1973.

V roku 1974 sa aj s rodinou presťahoval do Svidníku.

 Pedagogická činnosť 
Po absolvovaní univerzity pôsobil v rokoch 19731975 ako učiteľ na základnej škole v Mestisku. Od roku 1975 pôsobil ako pedagóg vo Svidníku, naposledy ako riaditeľ Základnej škola na Karpatskej ulici.

 Literárna činnosť 
Július Paňko debutoval textami v literárnom časopise Dukľa () v roku 1987. Jeho knižným debutom bola zbierka poviedok Na hory, na lisy, na skeli, ktorá vyšla v roku 1990. Tvorba Júliusa Paňka sa taktiež objavuje v rámci vysielania Slovenského rozhlasu v ukrajinskom a v slovenskom jazyku. 

Od roku 1993 je členom Spolku ukrajinských spisovateľov na Slovensku a od roku 2021 aj členom Národného zväzu spisovateľov Ukrajiny ().

Diela, ktoré vyšly v preklade do slovenčiny, teda (Ne)obmedzené možnosti, Levoška, Zárezy kamenistého poľa, Vrece plné pravdy a Prosím pekne preložila manželka Júliusa Paňka, Mária Paňková-Hankovská.

Námety a postavy tvorby Júliusa Paňka sú inšpirované prostredím v ktorom vyrastal, teda slovensko-poľského pohraničím, kde sa premiešavajú slovenská, poľská a ukrajinská kultúra.

Výber z tvorby Júliusa Paňka bol uvedený v antológii Pid synimy Beskydami, ktorá vyšla v roku 2006.

 Tvorba 
 Na hory, na lisy, na skeli (На гори, на ліси, на скелі, doslova Na hory, na lesy, na skaly)zbierka poviedok
 Kurortni testy (Курортні тести, doslova Kúpeľné testy)zbierka poviedok
 (Ne)obmedzené možnosti ()zbierka poviedok
 Levoška ()novela
 Aľbom (Альбом, doslova Album)novela
 Vymrijana podorož (Вимріяна подорож, doslova Vysnívaná cesta)zbierka poviedok
 Zárezy kamenistého poľa ()novela
 Plné vrece pravdy ()novela
 Prosím pekne ()novela

 Ocenenia 
 Cena Ivana Franka za rok 2000 za pôvodné umelecké literárne dielo v ukrajinskom jazyku, ktorú udeľuje Literárny fondza zbierku poviedok Kurortni testy
 Prémia v rámci Ceny Ivana Franka za rok 2003za zbierku poviedok (Ne)obmeženi možlyvosti
 Cena Spolku ukrajinských spisovateľov na Slovensku za rok 2003, udeľovaná Asociáciou organizácie spisovateľov Slovenskaza zbierku poviedok (Ne)obmeženi možlyvosti
 Prémia v rámci Ceny Ivana Franka za rok 2006za novelu Levoška
 Prémia v rámci Ceny Ivana Franka za rok 2014za dielo Vymrijana podorož
 Cena Ivana Franka za rok 2016 za pôvodné umelecké literárne dielo v ukrajinskom jazyku, ktorú udeľuje Literárny fond za dielo Karby kamianystoho poľa
 Prémia v rámci Ceny Ivana Franka za rok 2018 za novelu Povnyj mišok pravdy
 Cena Ivana Franka za rok 2020 za pôvodné umelecké literárne dielo v ukrajinskom jazyku, ktorú udeľuje Literárny fondza novelu JaMychas

 Referencie 

Kategória:Ukrajinskí spisovatelia
Kategória:Slovenskí spisovatelia
Kategória:Slovenskí spisovatelia románov
Kategória:Slovenskí pedagógovia